गर्म पानी के चश्मों के जीर्णोद्धार के लिए सीएम से मिले सांसद
मंडीसंसदीय क्षेत्र के सांसद एवं भारतीय जनता पार्टी के वरिष्ठ नेता रामस्वरूप शर्मा तत्तापानी (करसोग) में कोल डैम के कारण गर्म पानी के चश्मों के विलुप्त नष्ट होने पर चिंता प्रकट की है। उन्होंने समय-समय पर इस विषय को लेकर गर्म पानी के चश्मों के पुर्ननिर्माण के लिए साढ़े चार करोड़ रुपए की राशि स्वीकृत की है तथा प्रदेश सरकार ने अपनी कैबिनेट में यह निर्णय लिया था कि तत्तापानी में पवित्र घाटों में समयबद्ध ढंग से किया जाएगा। खेद का विषय है कि अभी तक उस राशि की डीपीआर तक नहीं बनी है तथा उस राशि का प्रदेश सरकार दुरुपयोग कर रही है तथा मनमाने ढंग से उस पैसे के खर्च करने का प्रयास कर रही है।
इस संबंध में ततापानी (करसोग) का गर्म पानी के चश्मों का निरीक्षण करने के बाद सांसद ने प्रदेश के मुख्यमंत्री वीरभद्र सिंह से मुलाकात कर उनसे गर्म पानी के चश्मों के पुर्ननिर्माण के लिए प्रभावी कदम उठाने की मांग की। उन्होंने आग्रह किया कि निर्माण कार्य को रोका जाए और विधिवत डीपीआर बनाकर उन पवित्र घाटों का निर्माण किया जाए। मुख्यमंत्री ने उन्हें आश्वस्त किया है कि वह तत्तापानी (करसोग) के गर्म पानी के घाटों को ठीक प्रकार से निर्मित किया जाएगा और जनता की भावनाओं के अनुरूप उनका शीघ्र निर्माण किया जाएगा और पवित्र घाट जनता को समर्पित किए जाएंगे।
कोल डैम से विलुप्त हो रहे चश्मों पर जताई चिंता
सीएम से मिलते सांसद रामस्वरूप शर्मा।
hin_Deva hin_Deva hin_Deva hin_Deva awa_Deva